ຜູ້ບໍລິຫານ ອົງການສື່ມວນຊົນ ຂອງທ່ານ Murdoch ຢູ່ອັງກິດ ລາອອກ
ມີລາຍງານວ່າ ຜູ້ບໍລິຫານອົງການສື່ມວນຊົນ ລະດັບໂລກ ຂອງທ່ານ Murdoch ຢູ່ທີ່ອັງກິດ ໄດ້ລາອອກ.
ນັກບໍລິຫານອັງກິດທີ່ສຳຄັນຄົນນຶ່ງ ຂອງມະຫາອານາຈັກສື່ມວນຊົນໂລກຂອງທ່ານ Rupert Murdoch ໄດ້ລາອອກ ທ່າມກາງພາຍຸໄຟທີ່ພວມລຸກໄໝ້ກ່ຽວກັບຂ່າວນອງນັນ ໃນການລັກ ຟັງໂທລະສັບແລະຊື້ຈ້າງຕຳຫຼວດທີ່ເປັນເຫດພາໃຫ້ມີການສືບສວນຢູ່ທັງສອງຟາກຝັ່ງຂອງມະ ຫາສະມຸດອັດລັນຕິກນັ້ນ ນາງ Rebekah Brooks ລາອອກໃນວັນສຸກມື້ນີ້ ຈາກການເປັນຫົວໜ້າບໍລິຫານງານຂອງ ອົງການຂ່າວລະຫວ່າງປະເທດຫຼື News International ຊຶ່ງເປັນສາຂາຂອງອົງການຂ່າວ ຂອງທ່ານ Murdoch ຢູ່ໃນປະເທດອັງກິດ ນາງ Brooks ແມ່ນອະດີດບັນນາທິການຂອງ News of the World ຊຶ່ງເປັນໜັງສືພິມທີ່ພວມຕົກເປັນສູນກາງຂອງຂ່າວນອງນັນ ທ່ານ Murdoch ໄດ້ອັດກິດຈະການໜັງສືພິມດັ່ງກ່າວຢ່າງກະທັນຫັນ ໃນສັບປະດາແລ້ວ ຫຼັງຈາກ ມີການເປີດເຜີຍວ່າ ໜັງສືພິມນີ້ໄດ້ຮັບສຽງທີ່ຝາກຂໍ້ຄວາມໄວ້ ແລະຂໍ້ຄວາມທີ່ສົ່ງຫາກັນທາງ ໂທລະສັບແບບຜິດກົດໝາຍຂອງປະຊາຊົນທຳມາດາສາມັນຮວມທັງໄວລຸ້ນທີ່ຖືກຂ້າຕາຍແລະ ຄອບຄົວຂອງພວກທະຫານທີ່ເສຍຊີວິດ ໃນຖະແຫຼງຂ່າວສະບັບນຶ່ງທີ່ນຳອອກເຜີຍແຜ່ໃນວັນສຸກມື້ນີ້ນາງ Brooks ເວົ້າວ່າຄວາມປະ ສົງຂອງນາງທີ່ຈະສືບຕໍ່ຮັບໜ້າທີ່ແມ່ນໄດ້ຮັບຄວາມສົນໃຈຈາກການດຳເນີນຄວາມພະຍາຍາມ ແບບຊື່ກົງ ຂອງທາງບໍລິສັດ ທີ່ຈະແກ້ໄຂບັນຫາຕ່າງໆ ໃນອະດີດຜ່ານມາ ທ່ານ Tom Mockridge ຊຶ່ງເປັນຫົວໜ້າອົງການຂ່າວໂທລະພາບສະກາຍອີຕາລີນັ້ນ ຈະເຂົ້າຮັບໜ້າທີ່ ແທນນາງ ນາງ Brooks ໄດ້ຕົກລົງທີ່ຈະໄປໃຫ້ການຕໍ່ສະພາແຫ່ງຊາດອັງກິດໃນອາທິດໜ້າ ກ່ຽວກັບ ຂ່າວນອງນັນໃນການລັກຟັງໂທລະສັບແລະຊື້ຈ້າງຈອບອອຍຕຳຫຼວດທີ່ຍັງໄດ້ບັງຄັບໃຫ້ທ່ານ Murdoch ຕ້ອງໄດ້ປະຖິ້ມການປະມູນ 12 ພັນລ້ານໂດລາ ເພື່ອເຂົ້າຄວບຄຸມອົງການອອກ ອາກາດໂທລະພາບດາວທຽມສະກາຍຂອງອັງກິດ ທ່ານ Murdoch ແລະລູກຊາຍຂອງທ່ານ ຄືທ່ານ James ຊຶ່ເປັນຫົວໜ້າບໍລິຫານງານຂອງອົງການຂ່າວນາໆຊາດນັ້ນຍັງຈະໄດ້ໄປໃຫ້ ການຕໍ່ສະພາແຫ່ງຊາດອັງກິດໃນອາທິດໜ້າ ຫຼັງຈາກໄດ້ປະຕິເສດໃນຂັ້ນຕົ້ນ ຢູ່ທີ່ສະຫະລັດອົງການສັນຕິບານກາງ FBI ກໍໄດ້ເລີ່ມທຳການສືບສວນເບິ່ງວ່າ ພວກພະນັກ ງານຂອງອົງການຂ່າວດັ່ງກ່າວນີ້ ໄດ້ລັກຟັງໂທລະສັບຂອງພວກເຄາະຮ້າຍຈາກການໂຈມຕີ ຂອງພວກກໍ່ການຮ້າຍໃນວັນທີ 11 ກັນຍາປີ 2001 ແລະຄອບຄົວຂອງພວກເຂົາເຈົ້າຫຼືໄດ້ ພະຍາຍາມຊື້ຈ້າງຈອບອອຍເຈົ້າໜ້າທີ່ຕຳຫຼວດເພື່ອໃຫ້ໄດ້ມາຊຶ່ງຂໍ້ມູນເຫຼົ່ານີ້ຫຼືບໍ່